GiliGold/VAD_KnessetCorpus huggingface dataset:
אליהו מרידור:
אתה מוזמן להגיד אותה
אחמד טיבי:
הוא אמר לו: זלנסקי מקבל המון כסף מהמערב, לך תבקש ממנו
אחמד טיבי:
 זה מוביל לגרוטסקות, אבל זה נושא מאוד רציני
אחמד טיבי:
      גם המערכת הביטחונית בישראל תומכת גם בהכנסתם של העובדים האלה בחלק מהתחומים, גם בניין, גם שיפוצים
אחמד טיבי:
 יש פה אנשי שיפוצים שאתה הוצאת מכאן
אחמד טיבי:
 הם דיברו מדם ליבם, כי התחום שלהם קורס
אחמד טיבי:
 חקלאות, מה לא, תעשייה, כל התחומים האלה מחייבים לנחש, שישראל תיאלץ בסופו של דבר לאשר את כניסתם
אליהו מרידור:
אני מניח שאתה בהערכה שלך ולסיום הדברים צודק, ולפיכך דווקא בגלל כך, אם בין כה וכה ייכנסו לפה עובדים, למה שלא ייכנסו במועדים, בכמויות, בתנאים ובעיתוי שאנחנו כמדינה ריבונית נבחר, נשלוט ונוביל?
אחמד טיבי:
לפני הקריסה של התחומים
אליהו מרידור:
ועל כך אני מלין במשך זמן ממושך
אליהו מרידור:
 אני עדכנתי קודם, שאני קיימתי סדרת פגישות בנושא, בין היתר עם ראש הממשלה ועם נשיא המדינה, אתמול
אחמד טיבי:
אתמול, אמרת מה עמדתם?
אליהו מרידור:
לא, לא רלוונטי
אחמד טיבי:
עמדתם לא רלוונטית?
אליהו מרידור:
לא לא, לא רלוונטי שאני אסקור כאן
אחמד טיבי:
מאוד רלוונטי לדיון
אליהו מרידור:
      אני מבקש לשמוע את יוחנן צורף מהמכון למחקר ביטחון לאומי, אם אפשר בבקשה באופן מתומצת, כי לא קיבלתי אישור להמשיך את הדיון
רונן צור:
האמת היא שלא התכוונתי לדבר
רונן צור:
 אנחנו הוזמנו לפה לדיון, ולא מצאתי את עצמי בדיון, אבל אני מרגיש שאני לא יכול שלא לומר כמה דברים
רונן צור:
 אני מוכרח לומר, שאני מזדהה מאוד עם העמדה שלא להחליט
רונן צור:
 אני מאוד מבין את ההחלטה הזאת בממשלה שלא להחליט, כי בחלוף 94 יום של מלחמה שכולנו סובלים ממנה, אנחנו מוצאים את עצמנו בדיוק באותו מצב שהיינו בכל הפעמים האחרות: התלות הבלתי ניתנת להתרה בינינו לבין הפלסטינים בתחום הזה של עבודה וכלכלה מוכחת הפעם בצורה הרבה יותר בוטה, יותר ברורה מאשר בפעמים הקודמות
רונן צור:
 לפיכך, אני חושב שראוי לשקול את העניין הזה
רונן צור:
      אנחנו עכשיו 94 ימים אחרי
רונן צור:
 נכון אמר פה מישהו בהתחלה, שיש פה תמיכה רחבה מאוד ביהודה ושומרון, זה נכון, אבל יחד עם זאת צריך לומר שאין זה אומר שעבודה של אותם עובדים פלסטינים בתוך מדינת ישראל מסכנת את הביטחון
רונן צור:
 יש לה תרומה רבה מאוד לביטחון השוטף
רונן צור:
      לכן נדמה לי שראוי לחזור למה שהיה גם בעבר, לנסות לשקול שוב מחדש איך מחדשים את הכניסה שלהם מחדש לישראל, כיוון שלאורך זמן אין להם תחליף – לא מקצועי, וכנראה גם לא לעובדים הזרים שיכולים לבוא, וראינו שאנחנו לא כל כך מרוצים בסופו של דבר מהנוכחות של העובדים הזרים
אליהו מרידור:
 ראשית, אני חולק כמעט על כל דבריך
אחמד טיבי:
גם על החלק השני?
אליהו מרידור:
אין מושג כזה שאין תחליף, עוד לא נולד הבן אדם שאין לו תחליף
אחמד טיבי:
נתניהו, יש לו תחליף?
אחמד טיבי:
תודה, סיימנו, זה מה שהיה צריך להוכיח
אחמד טיבי:
הדיון הסתיים
אליהו מרידור:
גם לערפאת יש תחליף
אליהו מרידור:
 רק לריבונו של עולם אין תחליף
אליהו מרידור:
 אין אדם בשר ודם שאין לו תחליף, בוא נתקדם הלאה
אליהו מרידור:
 סיימת את רשות הדיבור שלך, רק מן ההגינות שאני אתייחס, כי אתה הגעת לכאן, התאמצת ויש לך עמדה
אליהו מרידור:
 אני לא מקבל את הגישה שאין להם תחליף
אליהו מרידור:
      אגב, אני גם בהחלט לא מקבל את קביעת הנחת העבודה, שהם העובדים המיומנים והטובים ביותר
אליהו מרידור:
 הם הכי רחוקים מזה, ועדיין הם צריכים להיכנס, זה לא שייך
אליהו מרידור:
      אני חולק על החלק הראשון של מה שאמרת, כי אתה סותר את עצמך, כי אין יותר גרוע מלא להחליט
אליהו מרידור:
 תחליטו משהו, אבל תחליטו
אליהו מרידור:
 זה לא משנה מה, לא משנה אפילו אם תחליטו לא טוב ונתקן ונטייב, אבל תחליטו
אליהו מרידור:
 אתם פשוט לא מחליטים, ומי שלא מחליט, צריך לבדוק את כושר ההנהגה שלו חד משמעית
רונן צור:
אמרתי שאני מבין את אי ההחלטה הזאת, לא אמרתי - - -
אליהו מרידור:
אני לא מבין אותה, זה בדיוק העניין, אני לא מבין אותה
אליהו מרידור:
 כשלא מחליטים, בוודאי כשמשך זמן אי ההחלטה גורר נזקים אדירים ויגרור אותנו בסוף באף לקבל החלטה בלית ברירה, אנחנו יוצאים קרחים מכאן ושם, פשוט צריך להחליט
אליהו מרידור:
 אגב, אני אומר את זה לכלל המשרדים בכלל הנושאים, לא רק לממשלה כממשלה שתחליט כבר אם ייכנסו פלסטינים או לא
אליהו מרידור:
 יש צורך כרגע, ובכל מקרה הוסבר, הובהר והוכח, שגם אם יגיעו לפה עובדים זרים חלף פלסטינים וייכנסו פלסטינים, יהיה מה לעשות גם איתם, לא יהיו מובטלים
אליהו מרידור:
 ומשום מה, אנשים לא לוקחים בחשבון, כשאומרים לי: 110,000 פלסטינים לא, זה כ-110,000 פלסטינים רשומים, מה עם כל השב"חים שהיו נכנסים בעצימת עין? זאת לא כמות שסופרים אותה?
אסף אדיב:
נכנסים גם עכשיו
אליהו מרידור:
זאת לא כמות שסופרים אותה? אבל אם אנחנו נביא מספיק כוח אדם ראוי ונכון ויהיו איזונים בשוק תוך כדי ההעסקה, נוכל לאכוף יותר, ששב"חים לא ייכנסו
אליהו מרידור:
      אנחנו נאלצים לעבור לדברי סיכום, שכן הסדרנים כבר עומדים בגבי ונושפים בעורפי
אליהו מרידור:
 הוועדה מבקשת ממשרד הבינוי והשיכון לערוך בדיקה מול משרד האוצר והמוסד לביטוח לאומי להכרה בענף השיפוצים לצורך מענק, ולעדכן את הוועדה עד תחילת שבוע הבא וגם - - -
מאיר שמש:
רק מי שמתפרץ מתייחסים אליו? אנחנו יודעים להתפרץ
אליהו מרידור:
אתה לא יודע להתפרץ
מאיר שמש:
אני יודע להתפרץ
אליהו מרידור:
תבדוק אותי
אליהו מרידור:
תבדוק אותי, לעולם לא נכנסים תוך כדי דברי סיכום שלי
מאיר שמש:
אני מכבד - - -
אליהו מרידור:
דברי הסיכום שלי ינעלו את הדיון, זו חוצפה
אליהו מרידור:
 חוץ מזה שאני הבהרתי, שצריך לחלק את הדיון בין ענפים שמבקשים לקבל הקצאה לבין מי שיש להם הקצאה ועדיין לא מחולקת ולא מקבלים תוספת של עובדים זרים וחלף פלסטינים
אליהו מרידור:
      הוועדה מבקשת ממנכ"לית מועצת יש"ע להעביר לוועדה פירוט על העתירות לבתי המשפט שקיבלו ראשי הרשויות ביהודה ושומרון, שהתנגדו לכניסת פלסטינים לאזורי התעשייה, וחרף כך בהוראת אלוף הפיקוד כן נכנסו
אליהו מרידור:
      הוועדה מברכת את רשות האוכלוסין על יצירת המתווה המהיר להקצאת העובדים הזרים לחקלאים, ומקווה שייצא לפועל במהירות, ומבקשת להצטרף לדיון שיתקיים עוד היום ומצפה מכולנו, כולל מהוועדה עצמה, שהדיון יסתיים רק בהחלטה ביצועית מידית
אליהו מרידור:
      הוועדה קוראת למשרד החקלאות להקצות את המכסות לחקלאים שזקוקים לכך ולהתמקד בעזרה מידית לחקלאים שהעסיקו פלסטינים לפני המלחמה, והיום נותרו ללא מענה כידוע, במיוחד לצורך עובדים עונתיים ולענף העופות, בוודאי לעניין הטיפול בניוקאסל
אליהו מרידור:
      הוועדה מצפה ממשרד החקלאות להתעשת ולהתחיל להנפיק תוצאות של מתווים, ולא לעבוד על מתווים שגרסו את המתווים הקודמים
אליהו מרידור:
 הוועדה מבקשת נתונים ממשרד האוצר לגבי כלל השאלות שנשאלו, היא מבקשת את ההתייחסות ולבחון האם הועברה פניה כתובה ומפורטת, שמסבירה לשר החקלאות מה הן האינטרפטציות של חוסר ההחלטה מצד אחד, ומצד שני אי פתיחת והגדלת מכסות
אליהו מרידור:
  הישיבה נעולה
אליהו מרידור:
 אני מתכבד לפתוח את ישיבת הוועדה לעובדים זרים בנושא בחינת הצרכים של מנהלת תקומה בעובדים זרים לשיקום יישובי העוטף
אליהו מרידור:
 זה הדיון הראשון בנושא אבל הוא לא יהיה היחיד, אני מתחייב בפניכם שכך יהיה
אליהו מרידור:
 הוועדה הזאת תעשה כל שביכולתה על מנת ששיקום יישובי העוטף ייעשה באופן המהיר ביותר והיעיל ביותר תוך התחשבות בצרכים המשתנים של התושבים עצמם
אליהו מרידור:
      כידוע זה לא סוד שבמדינת ישראל קיימים המון חסמים בירוקרטים מסואבים ומעייפים שיכולים לייאש אפילו את הטובים שבטובים שבבעלי המקצוע
אליהו מרידור:
 ולכן לגישתי, מנהלת תקומה צריכה לקבל הקצאות נפרדות של משאבים בלתי תלויים בכל האספקטים, לרבות נושא תקציבי, תקנים, עובדים זרים, חברות זרות, חברות ביצוע, על מנת ליצור להם מסלול ירוק עוקף בירוקרטיה וחסמים
אליהו מרידור:
      שיקום העוטף זו המטרה הלאומית החשובה ביותר למדינת ישראל בשנים הקרובות, מיד לאחר שנזכה להשיב את כל בנותינו ובנינו ולהכניע את אויבינו
אליהו מרידור:
 ראינו פרסומים שלפי התוכניות כל יישובי עוטף עזה צפויים להכפיל את גודלם לאחר המלחמה, צריך לברך על כך
אליהו מרידור:
 לרבות הכנות רכבת חדשות, שיפוץ מקיף של התשתיות בקיבוצים והיישובים שנחרבו ב-7 באוקטובר, הקמת מרכזים רפואיים ומרכזי בריאות נפש, מרכזי ספורט ותרבות, תרבות מוסדות נוער, התחדשות עירונית, וכך אנחנו נרצה לשמוע על כל זה כדי להבין את הצרכים בעובדים הזרים וידיים עובדות כדי שכל זה ימומש בצורה הטובה והמהירה ביותר
אליהו מרידור:
     אנחנו נשמע היום מפי סגן ראש מנהלת תקומה, תת אלוף במילואים אגאי יחזקאל, את צרכי המנהלת לעובדים זרים וחברות זרות
אליהו מרידור:
 אני מבקש מאדוני לתאר בקצרה את פעילות המנהלת כיום, את מטרותיה, את גבולות הגזרה שלה, ולאחר מכן לפרט כיצד לדעתכם יש לגשת בשיתוף פעולה שלכם מול משרדי הממשלה הרלוונטיים לשיקום העוטף בהיבטי עובדים זרים, בינוי בתים, שיקום תשתיות, שיקום שדות חקלאיים ומשקים, אמצעי ביטחון, גדרות למיניהם
אליהו מרידור:
      אני עוד אבקש מאדוני לעשות הפרדה בין עובדים זרים לבין עובדות זרות, אני אבקש התייחסות לעניין מתן מענה למגורים זמניים לעובדים שיבצעו את כל העבודות הנדרשות המתוכננות, ולדעת האם בכלל המטרות שלכם נכללים מתן מענה לצרכי ביטחון לחקלאיים ועובדים חקלאיים בתוך השטחים החקלאיים בימים שבשגרה, בתקווה שלא נקבל עוד מופעים ולו קצרים ביותר, אבל אנחנו לא יכולים להסתמך לא על מזל ולא על כוונות, אנחנו יודעים שלמרצחים מולנו יש כוונות וציפיות ותכנונים אחרים
אליהו מרידור:
      בכל זאת לפני שאנחנו נצלול לעומק הדיון, אני מבקש לקדם בברכה, ברגשי כבוד ובהערכה רבה, את מר דניאל שטיינברג אביו של אלוף משנה יהונתן שטיינברג השם יקום דמו, שנפל בגבורה ב-7 באוקטובר
אליהו מרידור:
 ההגעה שלך לכנסת בוודאי לוועדה הזאת מכובדי, מוסיפה כבוד לכנסת ולדיוני הוועדה ולנוכחים בה
אליהו מרידור:
 אנחנו בליבנו איתכם, ובתפילותינו, וכולי תקווה שיהיה לנו העוז והאומץ לתת את הכוח למקבלי החלטות בקבינט המלחמה ולראש הממשלה לעמוד מול הלחצים הבינלאומיים, כדי לוודא שהמשימה תושלם
אליהו מרידור:
 כי אם לא כן, חלילה נופלם של גיבורים רבים ואזרחים חפים מפשע, חלילה יכול להתפרש כלשווא
אליהו מרידור:
 אני אתן לך את רשות הדיבור, אדוני, ללא שום הגבלה
דניאל שטיינברג:
תודה רבה לך חבר הכנסת רביבו, יושב ראש-הוועדה על המילים החמות ועל העידוד, ועל זה שאתה נותן לי מספר דקות, באמת קצר, שאני אביא בפניכם את המסר שלנו
דניאל שטיינברג:
 שלנו הכוונה אני חבר בפורום הגבורה, פורום הגבורה זה פורום א-פוליטי של משפחות של נופלים במלחמה הנוכחית
דניאל שטיינברג:
 חברים בפורום הם משפחות מכל גוני הקשת החברתית בארץ, דתיים, חילוניים, דרוזים וכו', כולם מכל קצות הארץ
דניאל שטיינברג:
 כאשר המטרה שלנו היא לחזק, כמו שאתה אמרת, את החתירה לניצחון, לחזק את ידי קבינט המלחמה, להגיע באמת לניצחון מלא וללא כל פשרות
דניאל שטיינברג:
      כדי לחסוך בזמן אני רשמתי את הדברים כדי שלא אגמגם, אז תסלחו לי אם אני אקריא
דניאל שטיינברג:
 יהונתן, בני, אלוף משנה מח"ט הנחל שנפל בשבת בבוקר, השאיר אלמנה יסכה, ששה ילדים מגיל 18 עד 6
דניאל שטיינברג:
 הוא עזב את ביתו בשומריה שנמצא מדרום לקריית גת בחופזה בשבת בבוקר בדרכו למחנה רעים שם היו הגדס"ר של הנחל ועוד פלוגה של הנחל, והוא ראה חובה בתוקף תפקידו להגיע למקום כמה שיותר מהר
דניאל שטיינברג:
      בנסיעתו הוא נתקל במארב של 12 מחבלים בכביש 421 –מי שמכיר ליד צומת אורים, בצומת מעון, הוא פרק ממכוניתו, נלחם בהם לבדו בגבורה, עד שכדורי המרצחים הכניעו אותו
דניאל שטיינברג:
 מה שאנחנו יודעים בוודאות מגורמי הצבא שתחקרו את המצב, שעקב הלחימה שלו הוא הפתיע את המארב הזה, כי זה היה די מוקדם כשהם התמקמו, והוא גרם לכך שהם, בעקבות ההתקלות שלו, למרות שהוא נפל, וגם מפקד הגדס"ר גם כן נפל כמה דקות אחריו כשהגיע למקום, המארב הזה התקפל והם נסוגו אחור, ובעקבות זאת הכביש הזה נשאר ריק ממחבלים מאותו רגע
דניאל שטיינברג:
 כבישים אחרים, 232 וכו' היו פתוחים, אבל בגבורה שלו הוא גרם לכך שהכביש נשאר פתוח ומחבלים לא עברו דרכו
דניאל שטיינברג:
      אין לנו ספק שהוא ידע למה הוא הולך
דניאל שטיינברג:
 זה היה לו אך טבעי וכך הוא חינך את פקודיו לאורך כל שלל תפקידו בצבא, וגם את ילדיו
דניאל שטיינברג:
 וזה מסירות למען כלל ישראל, הקרבה למען המולדת, ביטול האני הפרטי למען הכלל
דניאל שטיינברג:
 וכך בין השאר, אמר כמח"ט לטירוני הנחל כשהם נשבעו בכותל – זה אגב מופיע גם פה בפלייר השבועה שכל חייל שמתגייס לצבא נשבע – וכך הוא אמר להם, "הצהרת השבועה אותה נשאתם היום הינה נקודת ציון משמעותית בתוך מסע שלם, מסע זה כולל בתוכו את ההבנה כי לא האני הפרטי הוא זה שעומד במרכז, אלא חיי הכלל, העם והמדינה, עד כדי מוכנות למסור את הנפש למענם"
דניאל שטיינברג:
      כך גם כן הוא אמר בין השאר, לבין שלו בן השמונה כששאל אותו אבא מה אומרים לחייל שמפחד להילחם? הוא לא הספיק לענות לו בבית, אז הוא שלח לו הקלטה מהצבא, הוא היה אז מח"ט בנימין, ובין השאר, אני לא רוצה להאריך, הוא אמר "החייל צריך לשכוח את כל הדברים האישיים שלו, את כל הדברים שהוא אוהב, שהוא רוצה בשביל עצמו, ולחשוב רק על הכלל, רק על עם ישראל כולו, וכך לחזק אותו ולחזק אותו ולהסביר לו שהשם נלחם איתנו ביחד עד שיפסיק לפחד"
דניאל שטיינברג:
      המסר של יוני ושל כל החיילים שמסרו נפשם למען הכלל הוא חד, יש לחשוב על הכלל, על כלל העם, על כלל המדינה
דניאל שטיינברג:
 מיטוט החמאס, החזרת החטופים ושליטה מלאה בכל רצועת עזה הינן מטרות המלחמה לשמה יצאו בנינו, כך גם החליטה הממשלה וזו צוואתם של הבנים
דניאל שטיינברג:
      עצירת הלחץ הצבאי, הורדת הרגל מהדוושה, בין אם זה מתבטא באי כניסה לאזורים שונים בדרום הרצועה כרפיח וציר פילדלפי, בין אם זה בהסכמה להחזרת התושבים לבתיהם בעת הזאת כשתושבי העוטף לא מסוגלים לחזור בחזרה בשלב הזה, ובין אם זה בהכנסת ציוד הומניטרי ללא קבלת תמורה כלשהי, מינימלית כלשהי בנושא החטופים, כל זה יפרק את החבילה, ימוטט לא את החמאס, אולי יחפוף את החמאס אבל ימוטט את העם, ימוטט את האחדות השורה בעם היום בעורף ובחזית, יביא למעגלי שמחה וניצחון בקרב אויבינו ויגרום לדמורליזציה בעם, שאת תוצאותיה מי ישורנה?      רק לחץ צבאי מסיבי יביא לשחרור החטופים היקרים מאוד לליבנו, מי כמונו ששכלנו את יקירנו יודעים מה המשפחות עוברות
דניאל שטיינברג:
 אחדות תביא לניצחון
דניאל שטיינברג:
 יש לשמר את האחדות ולהוקיע את המפלגים בעם, ובמיוחד בתקשורת
דניאל שטיינברג:
 בכוחכם, חברי הכנסת הנכבדים, להביא לשינוי ברוח העם כפי שמשתקף בתקשורת ובמדיה, כאילו אנחנו בדיכאון
דניאל שטיינברג:
 לא ברוח האיתנה של החיילים הנלחמים בשטח, הם ברוח חזקה
דניאל שטיינברג:
      אנחנו בפורום הגבורה, כמו גם ברוב חלקי העם, מצפים מכם, מכובדיי, להתעורר, להתגבר, לתת רוח גבית ולדרוש מקבינט המלחמה לעמוד עם חוט שדרה איתן, להורות לצבא להשלים את משימתנו כפי שהוחלט באופן חד משמעי וברור בממשלה
דניאל שטיינברג:
 תודה רבה
אליהו מרידור:
מר שטיינברג, מה אפשר עוד להוסיף אחרי פניה כל כך מרגשת, עמוקה, אותנטית? מעבר לכל מה שנחשפנו אודות בנך השם יקום דמו, בדבריך המובאים אנחנו למדים איך מתנהג מחנך, מצביא, מנהיג, מזהה תהליכים, שפועל בצניעות רבה, שיודע שלצד הכוח ורוח הלחימה צריכה להיות ברכת השם, להבין את המגבלות שבתוכן אנחנו חיים והן מושטות אלינו
אליהו מרידור:
      אני אומר לך כאן ממקומי הצנוע, שכל מה שאתה חושב שהוועדה בכלל ואני בפרט נוכל לעזור, לקדם, לסייע, להפיץ, אנחנו זמינים
אליהו מרידור:
 אני זמין באופן אישי
אליהו מרידור:
 והלוואי ויהיה ראוי כדי שתראו לנכון לעשות בי וביכולותיי שימוש כלשהו
אליהו מרידור:
 דברייך ריגשו אותנו מאוד, אותי, אבל אני רואה פה את עיניהם הנשואות של כלל היישובים שמסתכלים על אדוני ואין עין אחת שיכולה להישאר יבשה
דניאל שטיינברג:
תודה רבה
אליהו מרידור:
ונהוג לומר שאנחנו נעבור מעניין לעניין אבל זה לא
אליהו מרידור:
 כל המהות של תקומה היא לזכור ולהזכיר שעם הנצח לא מפחד מדרך ארוכה, ואנחנו נבנים תוך כדי תנועה, ואנחנו בונים את עצמנו ואת כוחנו, ואת בתינו ואת משקינו, ואת חיילנו, וכך אנחנו נשדר שאנחנו באמת עם הנצח
אליהו מרידור:
 אז לפני שאנחנו נעבור לקבל את הסקירה, האם מישהו מבין חבריי, חבריי הכנסת ירצה להקדים או קודם כול להקשיב?
אלון שוסטר:
אני רק אגיד שבניגוד לדברים הנוקבים שדורשים מאיתנו הרבה סבלנות, במקרה הזה אני חושב שכדאי שהדרך תהיה קצרה ככל האפשר לתקומה
אליהו מרידור:
כמה שיותר
אלון שוסטר:
ונגיע בהקשרים, הייתי אומר, הפיסיים, לעבודה אינטנסיבית
אלון שוסטר:
 ואני יודע שכך נעשה
אלון שוסטר:
 והבית הזה, המקום הזה, ילווה
אלון שוסטר:
 אני מצהיר לאומה שכל מה שאנחנו פה, קואליציה ואופוזיציה נוכל לעשות כדי לסייע בידי תקומה, לגרום לכך שמי שחי שם יחזור, ורבים אחרים יתווספו, כך אנחנו נעשה, ואני מראש מודה לכם על כל מה שאתם עושים
אליהו מרידור:
אוקיי, אז אנחנו עוברים לדברי הסקירה של סגן ראש מנהלת תקופה, תת אלוף יחזקאל
אליהו מרידור:
 אני רק אומר לפני שאדוני סוקר שבדבריך כאן אני מבקש להעביר מסר לכלל הנציגים, המשרדים, שנמצאים כאן, לרבות ובדגש לנציגי משרד האוצר
אלון שוסטר:
עד שאתה ממתין אני רוצה מילה נוספת, יושב-הראש
אלון שוסטר:
 חשוב כאין כמוהו שתקומה קיימת עבור המרחב הדרומי
אלון שוסטר:
 יש לנו מרחב נוסף שדורש תשומת לב, המרחב הצפוני
אליהו מרידור:
צפון הארץ
אלון שוסטר:
יש לנו שני אזרחים שנרצחו בכפר יובל, אחד מהם מכיתת הכוננות, אבל גם האמא שנמצאת
אלון שוסטר:
 החקלאים נמצאים שם למרות שהיו צריכים לא להיות שם, זה רק מבטא את האחיזה בקרקע של האנשים המדהימים הללו
אלון שוסטר:
 והמשימה שלנו, בדיוק בהקשרי תקומה, זה להכין משאבי זמן, ניהול ותקציב גם צפונה
אליהו מרידור:
 אז אני שמח לבשר לחברי אלון ולשאר המאזינים כאן ובמדיות, שכבר הבנתי את הצורך הזה, ויזמתי כנס שיתכנס בעוד שבועיים בעזרת השם
אליהו מרידור:
 חברה אליי חברת הכנסת אפרת רייטן, שיעסוק בדיוק בנושא הזה שאתה מדבר עליו חבר הכנסת שוסטר
אליהו מרידור:
 אני בטוח שגם כאן אתה תהיה פעיל ותבטא את מה שיש לך לומר
אליהו מרידור:
      אז שוב פעם אני פונה מכאן לפני דברי הסקירה לכלל הנציגים המשרדיים, אלה שכאן ואלה שלא
אליהו מרידור:
 שום חסמים בירוקרטיים ורגולציות כאלה ואחרות המושטים ביום-יום בדבר שבשגרה לא יכולים להיות חלק מהתנהלות תקומה, כי לבוא ולצפות לבנות מיני מדינה בתוך המדינה בפרק זמן קצוב, המינימום הנדרש הוא לתת את הכלים הנדרשים לטובת העניין
אליהו מרידור:
 בבקשה תת אלוף יחזקאל
אגאי יחזקאל:
בוקר טוב לכולם, שמי אגאי, אני סגן ראש המנהלת
אגאי יחזקאל:
 רק לצורך תיאום ציפיות לפני ההצגה, א' הייתי מפקד של יוני, של המ"פ, הוא הלך כבר, והבן שלי היום בסיירת נחל, סוגרים מעגלים
אליהו מרידור:
יחזור לשלום בעזרת השם ביחד עם חבריו
אגאי יחזקאל:
כמו שאמרת, במעבר חד לענייננו, אנחנו נספר פה בסקירה הזאת ונשתדל לעשות שלושה דברים
אגאי יחזקאל:
 אחד, לספר לכם קצת על תקומה תוך כדי הסקירה, לא להתמקד בעניין הזה
אגאי יחזקאל:
 איך אנחנו עובדים והשת"פ שלנו עם משרדי הממשלה השונים והוא ענף למרות שאנחנו רק חודשיים וקצת באוויר
אגאי יחזקאל:
      ובעיקר בגלל סוגיית הדיון הזאת בחרתי לסמן בתוך כל ההצגה למעשה את הדברים שכתוצאה מהם, מהפעילות הזאת, נדרשת כל פעילות העובדים הזרים ועבודה אחרת, כולל סוגיית חברות זרות, כמובן בהקשרי הדיור, הבינוי והחקלאות, ואנחנו נתמקד בעניין הזה תוך כדי הדברים
אגאי יחזקאל:
 אין שאלות קשות, אני אומר את זה בתחילת הסקירה, וגם קצרה היריעה מלספר את הכול, אז אם נדרש בהשלמות נעשה אותם גם בעל פה
אגאי יחזקאל:
 השתדלתי לא לבוא ארוך מידי כדי שיהיה גם זמן לדיונים
אליהו מרידור:
כל הדיון הזה מופנה ומוקדש רק לטובת מנהלת תקומה
אליהו מרידור:
 אף אחד לא יפריע לכם, כולנו פה בשבילכם, למען הצלחת השאיפה שלכם
אגאי יחזקאל:
(הצגת מצגת)     השקף הראשון יראה פחות או יותר את הגאנט שאנחנו עובדים איתו, ואני תכף אסביר למה זה חשוב
אגאי יחזקאל:
 איך אמרנו - - - תבקשו ממני הכול רק לא זמן
אגאי יחזקאל:
 אנחנו בתחרות על הזמן, אמר את זה אלון פה מקודם, הצורך לחזור מהר ולשקם מהר הוא בפתחנו, האווירה במלונות וכל הדברים האלה מכתיבים לנו את הדברים
אגאי יחזקאל:
     הגאנט הזה, אף שאיננו מגובה בהחלטות ממשלה לגמרי, צריך להגיד רק חלקו, אנחנו פועלים לאורו
אגאי יחזקאל:
 מה הוא אומר בעצם? הוא אומר שלמעשה היישובים ב-4-7 בסוף פברואר אחרי מערכת מוניציפלית מתפקדת ומערכות חינוך יכולים לחזור
אגאי יחזקאל:
 ואחרי פסח בואכה קיץ היישובים שיכולים לחזור, אני מדגיש כי יש כאלה שאין להם לאן לחזור, אנחנו צריכים להשלים את פעילות התיקון והשיפוץ שבהם כדי לאפשר להם בהינתן שהמצב ה-recovery שלהם, המצב המנטלי והרגשי שלהם מאפשר חזרה
אגאי יחזקאל:
     הנקודה באמצע שקוראים לה שלב שלישי מחייבת אותנו, וכבר יצאנו איתה לדרך, לפעילות עתירת משאבים בנושא קודם כול מרכיבי הגנה, שמתומחרים כרגע בסדר גודל של 650 מיליון שקלים – יושב פה אחד הקבלנים שמבצע אותם – יש בתוך הדבר הזה גדרות ותאורה ומצלמות וכבישים
אגאי יחזקאל:
 כבישים היקפיים בתוך היישובים, כבישים רוחביים, דרכים, מצעים לשורה ארוכה של יישובים
אגאי יחזקאל:
 מ-0-7 אבל תיעדפנו לשלב הראשון את 4-7 מסיבות ברורות
אגאי יחזקאל:
 הם יחזרו ראשונים ואחר כך אנחנו פועלים מערבה כמובן עם כל שאר היישובים
אגאי יחזקאל:
      הדבר השני שיצאנו איתו לדרך, בתיאום עם משרד הביטחון, אני בכוונה אומר את המשרדים כדי שיראו את הפעילות, אנחנו יצאנו לדרך עם מרכזים, צריכים להיות הרבה מאוד קבלנים פעם אחת בפברואר לפינוי ההריסות שיש לא מעט לפנות בחלק מהיישובים ולהתקשר עם חברות קבלניות החל מה-1 במרץ לשיקום, אני מדגיש לשיקום, קוראים לשלב הזה שיקום וריפוי, זה אומר לשפץ את כל הבתים שנפגעו מפגיעות שטוחות מסלול, תלול מסלול, פצמ"רים, יריות, וכל דבר אחר שדורש, כולל המעטפת, לצורך העניין מדרכות, כבישים וכיוצא בזה, והם יתחילו לפעול ב-1 במרץ
אגאי יחזקאל:
      למה זה דחוף ומצריך הרבה מאוד עובדים? כבר עכשיו מדברים על זה שקשה לחלק מהקבלנים להתחייב בגלל המספרים של העובדים, ואני מדבר על 20-30 חברות, זה סדר הגודל
אגאי יחזקאל:
 במכה אחת להיכנס כדי שנהיה מוכנים ב-1 באוגוסט לקלוט את החברים שרוצים לחזור ולפתוח את שנת הלימודים של 2025, ספטמבר 2024 כבר בתוך העוטף
אגאי יחזקאל:
      אני אסייג בעניין הזה, שימו לב מה שמופיע בתוך הריבוע, חזרת היישובים האדומים
אגאי יחזקאל:
 מדובר על היישובים שהפגיעות בהם היו קשות, שאנחנו זוכרים אותם, תוכניות השיקום שלהם קצת יותר ארוכות מטבע הדברים, יחויבו גם בפתרון אדריכלי כזה ואחר
אלון שוסטר:
מי מוביל את הקבלנים? מי עומד מולם? זה אופק חדש?
אגאי יחזקאל:
אנחנו מפעילים את העבודה
אלון שוסטר:
תקומה? לא אופק חדש?
אליהו מרידור:
לא, תקומה מה זאת אומרת
אגאי יחזקאל:
אנחנו עובדים דרך משרד הביטחון אלון, במקרה הזה, במקר השל השיקום של ההריסות וכל השלב הראשון עושים את זה דרך אגף הבינוי
אגאי יחזקאל:
      לא להיבהל מהשקף, בכוונה סימנתי לכם את הדברים
אגאי יחזקאל:
 אני רוצה להראות לכם את הפעילות של תקומה, הפעילות העיקרית שלה
אגאי יחזקאל:
 אני אזכיר לכם, אנחנו בערך 55 אנשים שקמו לפני חודשיים, התאגדו להם, ועושים את מה שאתם תכף תראו פה על הגרף
אגאי יחזקאל:
     פעם אחת, תסתכלו בערוץ הימני, אנחנו נדרשים כבר להגיש הצעת חוק, סדר גודל 50 יום מהיום חוק חבל תקומה, כדי לקבע את התקציב
אגאי יחזקאל:
 פה כולם יודעים שאנחנו בתוך המקום הנכון, שבלי גיבוי תקציבי רב שנתי יהיה מאוד קשה לעשות את הפעילות שתקומה מכוונת אליה, ויש צוות שלם שעוסק בעניין הזה
אגאי יחזקאל:
      והנקודה, לצורך העניין הימנית, אותו תכנון אסטרטגי, אנחנו תוכנית שראש הממשלה ביקש מאיתנו להציג, סדר גודל 70 ימים מהיום ב-18 אנחנו צריכים להציג, נדמה לי בסוף מרץ, את הדבר הזה, ועניינה הצגת התוכנית בכל החתכים של משרדי הממשלה, חינוך, רווחה ובריאות וביטחון וכל הדברים שאתם מסוגלים להעלות על הדעת כרגע, כדי להראות שהתקציב שלנו תוספתי, ולמעשה עושה up side לכל הסוגייה הזאת של העוטף והוא לא בא במקביל, אנחנו ניתן אחרי זה דוגמאות
אגאי יחזקאל:
 זה עיסוק לטווחי ביניים קצרים, ואנחנו עושים אותו היום עם הרבה מאוד אנשים שעוסקים בזה
אגאי יחזקאל:
      מה שאתם רואים בצד שמאל, הפעילות המיידי, קודם כול מעבר ליישובים זמניים, הטור השמאלי, ותכף אני אראה את היישובים, שורה ארוכה שלפעילויות שאנחנו מזיזים את הקיבוצים או לדיור עירוני, לדוגמא ניר עוז לכרמי גת, רעים לתל אביב, ודוגמאות נוספות יש, סופה לאופקים ורמת גן, ועוד שורה ארוכה של קיבוצים כפתרון ביניים
אגאי יחזקאל:
 הכבד יותר זה היישוב הכפרי, לדוגמת כפר עזה בדרך לרוחמה, נחל עוז למשמר העמק, בארי לחצרים, חולית לרביבים, זה מחייב קורות בנייה ועבודה
אגאי יחזקאל:
      חבר'ה אני לא מהנדס ולא זה, אנחנו קצת מנהלים כל מיני דברים
אגאי יחזקאל:
 זה ים של עבודה להקים שכונת קרווילות, זה פרויקט רציני, זה עתיר ממון, למי שלא יודע זה סדר גודל של 7-8 חודשים למרות הארעיות, היבילות וכל הדברים האלה
אגאי יחזקאל:
 זה מחייב עבודות תשתית, חיבור, הרבה מאוד חיבור כדי להגדיל קווים קיימים
אגאי יחזקאל:
 לדוגמה, בארי לחצרים מכפיל את חצרים, עכשיו אני צריך להגדיל את קווי הביוב וכל מיני דברים כאלה, המון משמעויות בהיבט התשתיתי והבינויי, ועתיר ממון
אגאי יחזקאל:
      פרויקט של בארי חצרים סדר גודל רבע מיליארד
אגאי יחזקאל:
 זה נראה ככה ארעי וכאלה, הקרווילות עולות 660,000 שקלים יחידה, ועלויות הפיתוח
אגאי יחזקאל:
 עבודה רצינית בכל קנה מידה שאנחנו מסוגלים להעלות אותו על הדעת, מתקציבי ועד הביצוע בשטח
אליהו מרידור:
סליחה ברשותך אני התאפקתי, עלו לי כמה שאלות
אליהו מרידור:
 לאורך הסקירה שלך התאפקתי אבל פה שאלה קטנה
אליהו מרידור:
 האם נשקלת אפשרות לבחון השמשת בתי רפאים?
אגאי יחזקאל:
מה זה בתי רפאים?
אליהו מרידור:
המון בתים הפזורים במדינת ישראל שהם לא מאוכלסים
אגאי יחזקאל:
תראה, אנחנו מביאים לא מעט, בחלק מהמקומות, חלק מהקרווילות ששמנו בשפיים זה כאלו שהיו נטושים במקום אחר ושיפצנו אותנו
אליהו מרידור:
אז אני אומר שיש בתים בנויים אדוני, החל מסביון וכלה בהרצליה וברמלה, לוד ושדרות שבהם לא משתכנים אנשים כי אלו דירות של בעלי חוב
אגאי יחזקאל:
אבל זה בתים פרטיים
אליהו מרידור:
אבל המדינה מנכסת לעצמה ברבות השנים, יש תהליכים סדורים שניתן להשמיש דירות או לדוגמה קבלנים שהם בשלבי סיום והם נתקעו
אגאי יחזקאל:
זה קורה, כל מאגר הקבלנים בידינו ואנחנו פה עם הבניינים
אגאי יחזקאל:
 אנחנו שמנו לנו שלושה עקרונות, אני לא רוצה לפרט יותר מידי, אחד זה לשמר את הקהילה, אז אני לא רוצה לפזר, שתיים לנסות להביא את זה לקרבה גאוגרפית כדי שיוכלו ליומם חקלאות, רפתות, דברים כאלה, זה מושך מרכזי בתוך העוטף, ולהקטין את המעברים למינימום האפשרי
אגאי יחזקאל:
      כל מעבר כזה שוחק את כולם, את המשפחות מבחינה לוגיסטית, את הילדים עוד פעם פעוטון, עוד פעם זה יהיה כבר מעבר שלישי או רביעי
אגאי יחזקאל:
 תחת הדברים האלה אנחנו עושים את הדברים, ולכן אנחנו לא בדירות בודדות, אנחנו בעניינים של קהילות ומסות, ולכן אתה צריך למצוא בניינים שלמים או כמות דירות במקבץ, וכמו למשל בניר עוז לכרמי גת ובנינו להם מתחמים ציבוריים לקהילה, של הקיבוץ, כמו חדר אוכל, מועדון וכל מיני דברים כאלה, שעדיין יהיו חיי קהילה
אגאי יחזקאל:
     אז בתוך העיגול האמצעי נכנסים כל תוכניות השיקום והשיפוץ שאני דיברתי עליהן פה כרגע שהן רבות ובסדרי גודל גדולים
אגאי יחזקאל:
 ובעמודה הימנית אנחנו מדברים על מרכיבי הביטחון שרצים כרגע, תוכנית גם כן עתירה, בסוף היא תגיע לאחרון היישובים צמוד הגדר, הכל מתקדם ממזרח למערב, כל הדברים האלה מחייבים לצורך העניין הרבה עבודה קבלנית, תשתיתית מסוגיה השונים
סימון דוידסון:
כשאתה מדבר על נושא של ביטחון, זה שיפוץ דברים שהיו או דברים שלא היו שעושים אותם שונה?
אגאי יחזקאל:
חלק קיים ברור, היו כבישים, היו גדרות
אגאי יחזקאל:
 עושים את הגדרות טובות יותר, מחדשים איפה שהן נקרעו
אגאי יחזקאל:
 במקומות מסוימים כבישים היו מצעי עפר, הופכים אותם לכבישים במעטפת, תאורה חדשה בחלק מהיישובים
אגאי יחזקאל:
 יש מפתח תוכנית מלאה שצה"ל עשה ביחד עם משרד הביטחון, והוא שם תבחינים לכל יישוב, המרחק שלו מהגדר, גודל היישוב, רמת האיום עליו, וכל אחד כזה קיבל חבילה ומעטפת שלמה, חלקה תשתיתית וחלקה בציוד
אגאי יחזקאל:
 רכב, כלי נשק, אמצעי ראיית לילה, וסטים, קסדות, כל מיני דברים כאלה ואחרים